SKRIFTLIG FORESPOERGSEL E-0350/99

af Joaquín Sisó Cruellas (PPE) til Kommissionen

(23. februar 1999)

Om: Svindel i forbindelse med euroen

Politiet i Barcelona har modtaget en raekke anmeldelser vedroerende forsoeg paa svindel over for pensionister, i forbindelse med indfoerelsen af den tredje fase af OEMU'en. Der benyttes hver gang samme fremgangsmaade: en ung velklaedt herre aflaegger besoeg hos de aeldre og giver sig ud for at vaere repraesentant for det pengeinstitut, hos hvem de paagaeldende har deres opsparing, for at meddele dem, at pesetaen i loebet af kort tid vil blive vaerdiloes, og at det derfor er noedvendigt at veksle til euroer, hvorfor de tilbyder at goere det personligt under foregivende af, at det drejer sig om en serviceydelse fra bankens side. Det er sket, at offeret har mistet op til 80.000 pesetas, og saa vidt det vides, har der fundet lignende haendelser sted i andre katalanske befolkningsgrupper.

For nylig fastslog kommissionsmedlem de Silguy, at man for at lette overgangen til euroen for borgerne foerst og fremmest burde tage hensyn til befolkningsgrupper saa som forbrugere, kvinder og de mere saarbare borgere, herunder aeldre og handicappede. Vil de Silguy paa baggrund af ovennaevnte overveje muligheden for at vedtage saerforanstaltninger med henblik paa saa vidt muligt at forhindre haendelser som de naevnte, der netop rammer befolkningens mest saarbare sektorer?

Samlet svar

afgivet paa Kommissionens vegne af Emma Bonino paa skriftlige forespoergsler E-0219/99 og E-0350/99

(30. marts 1999)

Foruden det arbejde, der er gjort i medlemsstaterne under forhandlingen af konventionerne inden for rammerne af Prince-programmet, har Kommissionen igangsat en raekke initiativer af specifik eller generel karakter, der tager sigte paa at forberede forbrugerne paa euroens indfoerelse, saaledes som Parlamentet har opfordret til (rapporter af Pérez Royo - A4-0415/97 - og Arroni - A4-0485/98).

Generelt sagt har forbrugerrepraesentanterne arbejdet i snaevert samarbejde med Kommissionen siden 1996, isaer gennem arbejdet i gruppen "Euro" under Forbrugerudvalget, herunder med fastlaeggelse af lovgivningsrammerne omkring euroens indfoerelse. Under Kommissionens lederskab har de forhandlet og undertegnet en frivillig adfaerdskodeks for distributionssektoren den 30. juni 1998. Endvidere blev der i Bruxelles i efteraaret 1998 organiseret en uddannelse til euroen for forbrugersammenslutningernes repraesentanter. Dette er sket som et led i Kommissionens generelle bestraebelser paa at styrke politikken for information og uddannelse af forbrugerne vedroerende alle euroens aspekter.

Det eksempel paa svig, det aerede medlem naevner, bekraefter, at der stadig er behov for betydelige bestraebelser paa at informere offentligheden om den maade, hvorpaa euroen vil blive indfoert, og herunder i saerlig grad oplysning af bestemte dele af befolkningen, som f.eks. de aeldre. De undersoegelser, der er foretaget for Kommissionen, viser, at en ikke ubetydelig del af befolkningen af en lang raekke grunde maaske ikke bliver gjort bekendt med det saedvanlige informationsmateriale (brochurer, skriftligt materiale, fjernsyn), og at det er noedvendigt at informere i deres naerhed, herunder gennem personer, som denne del af befolkningen har tillid til.

Som et svar paa disse konstateringer etablerede Kommissionen i 1998 pilotprojekterne om at goere euroen let forstaaelig, som paa det europaeiske plan dels har til formaal at undersoege de foelsomme befolkningsgruppers problematik, spoergsmaal og sprog, dels at skabe redskaber til uddannelse af uddannelses- og informationspersonale, pyramidale uddannelsesmekanismer og informationsredskaber til oplysningspersonalet, og endelig at sensibilisere de offentlige myndigheder for disse problematikker for at tilskynde dem til at udvikle informationskampagner om euroen med henblik paa disse maalgrupper under anvendelse af hele - eller en del af - det materiale, der saaledes udarbejdes.

De to vigtigste projekter, som specifikt henvender sig til oekonomisk og socialt vanskeligt stillede befolkningsgrupper og aeldre har allerede givet mulighed for at analysere de paagaeldende personers behov gennem tyve arbejdsgrupper i Belgien, Frankrig og Italien. Naar resultaterne er analyseret i alle medlemsstaterne, vil projekterne blive fortsat mellem marts og september 1999 gennem udarbejdelse af uddannelses- og informationsredskaber og -materiale.

Kommissionen finansierer ogsaa parallelle projekter, der tager sigter paa at opspore specifikke problemer og hensigtsmaessige loesninger herpaa, som er noedvendige for de handicappede befolkningsgrupper. I oejeblikket gennemfoeres der to projekter i partnerskab med Den Europaeiske Blindeorganisation og Den Europaeiske Doeveorganisation.